PMIndiaData/PMIndiaSum huggingface dataset:
రిపబ్లిక్ ఆఫ్ సురినేమ్ ఉపాధ్యక్షుడితో ప్రధాన మంత్రి భేటీ

ప్రపంచ సంస్కృతి సంగమంలో పాల్గొనేందుకు వచ్చిన రిపబ్లిక్ ఆఫ్ సురినేమ్ ఉపాధ్యక్షుడు మైకెల్ ఏ అధిన్‌ను ప్రధాన మంత్రి శ్రీ నరేంద్ర మోదీ కలిశారు. సురినేమ్‌ అభివృద్ధితోపాటు భారత్-సురినేమ్ దేశాల మధ్య చారిత్రక బంధాన్ని బలోపేతం చేసేందుకు ముందుచూపుతో ప్రయత్నిస్తున్న ఆ దేశంలోని భారత సంతతి ప్రజలను ఈ సందర్భంగా ప్రధాన మంత్రి అభినందించారు. రిపబ్లిక్‌ ఆఫ్ సురినేమ్‌లో సామర్థ్య నిర్మాణం, మానవ వనరుల అభివృద్ధి విషయంలో పురోగతి సాధించేందుకు కావాల్సిన సహాయాన్నిఅందిస్తామ‌ని ప్రధాన మంత్రి ఈ సంద‌ర్భంగా సురినేమ్ ఉపాధ్యక్షునికి హామీ ఇచ్చారు.
మయన్మార్ సైనిక విమానం దుర్ఘటనకు లోనవడంపై విచారం వెలిబుచ్చిన ప్రధాన మంత్రి

ప్రధాన మంత్రి శ్రీ నరేంద్ర మోదీ మయన్మార్ లో సైనిక రవాణా విమానం కూలిపోవడం పట్ల విచారం వ్యక్తం చేశారు. ‘‘మయన్మార్ సైనిక రవాణా విమానం కూలిపోవడం శోచనీయం. ఈ ఘటన నన్నెంతగానో కలచివేసింది. రికవరీ యత్నాలలో శాయ శక్తుల సాయం చేసేందుకు భారతదేశం సిద్ధంగా ఉంది’’ అని ప్రధాన మంత్రి తన సందేశంలో పేర్కొన్నారు.
ప్రజల విశ్వాసాన్ని గెలుచుకోవలసిందిగా ఐఆర్ఎస్ ప్రొబేషనర్ లకు ప్రధాన మంత్రి ఉద్బోధ

భారతీయ రెవెన్యూ సర్వీసు (ఐఆర్ఎస్) కు చెందిన శిక్ష‌ణ‌లో ఉన్న‌ 167 మంది అధికారులు ఈ రోజు ప్రధాన మంత్రి శ్రీ నరేంద్ర మోదీతో భేటీ అయ్యారు. ఈ సందర్భంగా వారితో ప్రధాన మంత్రి సంభాషిస్తూ, వారు తాము విధులను నిర్వహించే క్రమంలో భారతదేశ ప్రజల విశ్వాసాన్ని సంపాదించుకోవలసిందిగా సూచించారు. దేశంలో చట్టాలకు విధేయంగా ఉండే వారి సంఖ్య గణనీయంగా ఉందని, అంతే కాక వారు దేశ హితం కోరుకొంటూ చట్టాలను పాటించాలన్న అనురక్తిని కూడా కలిగి ఉన్నారని ప్రధాన మంత్రి వివరించారు. అధికారులు ప్రభుత్వ ఆదాయ విధానాన్ని అమలులో పెట్టేటందుకే తమ తమ విధులను నెరవేర్చుతున్నప్పటికీ, నిజాయతీపరులైన పన్ను చెల్లింపుదారులను వేధించకూడదని ప్రధాన మంత్రి చెప్పారు. ప్రజలకు సఖ్యంగా ఉండేటట్లు ప్రభుత్వం రూపొందించే విధానాలన్నింటినీ ప్రాధమ్యాల ప్రకారం ప్రజల వద్దకు చేర్చేలా అధికారులు తగిన జాగ్రత్త చర్యలు తీసుకోవాలని కూడా ప్రధాన మంత్రి చెప్పారు. యువ శిక్ష‌ణాధికారులు అడిగిన ప్రశ్నలకు సమాధానాలిచ్చిన ప్రధాన మంత్రి.. ఈ దేశంలోని ప్రతి ఒక్క పౌరుడిని/పౌరురాలును అధికారులు వారి స్వీయ కుటుంబంలో ఓ భాగంగా అనుకోవాలని చెప్పారు. ఈ భావన నెలకొంటే, అధికారులు వారి పనులను ఎంతో ఉత్సాహంతోను, శక్తితోను చేయగలుగుతారని, వారికి అలసట రావడం అన్న ప్రసక్తే తలెత్తదని ప్రధాన మంత్రి అన్నారు. 45 నిమిషాల సేపు సాగిన మాటామంతీలో భాగంగా ప్రధాన మంత్రి తన జీవనం లోని, రాజకీయ అనుభవం లోని అనేక ఉదాహరణలను వారితో పంచుకొన్నారు. ప్రజలకు సేవ చేసే వారు స్పందించే గుణంతో పాటు మానవీయ వైఖరిని కూడా అలవరచుకోవలసిన అవసరం ఎంతైనా ఉందని ప్రధాన మంత్రి తెలిపారు.
ప్ర‌ధాన మంత్రి తో స‌మావేశ‌మైన యుఎస్‌ ఇండియా స్ట్రటీజిక్ పార్ట్‌నర్‌శిప్ ఫోరమ్

ప్ర‌ధాన మంత్రి శ్రీ న‌రేంద్ర మోదీ తో యుఎస్ ఇండియా స్ట్రటీజిక్ పార్ట్‌నర్‌శిప్ ఫోరమ్ (యుఎస్ఐఎస్‌పిఎఫ్) స‌భ్యులు న్యూ ఢిల్లీ లోని నెంబ‌ర్ 7, లోక్ క‌ళ్యాణ్ మార్గ్ లో ఈ రోజున స‌మావేశ‌మ‌య్యారు. ఈ ప్ర‌తినిధి వ‌ర్గానికి యుఎస్ఐఎస్‌పిఎఫ్ చైర్ మ‌న్‌ శ్రీ జాన్ చాంబ‌ర్స్ నాయ‌క‌త్వం వ‌హించారు. భార‌త‌దేశ ఆర్థిక వ్య‌వ‌స్థ ప‌ట్ల న‌మ్మ‌కాన్ని వ్య‌క్తం చేసినందుకు ప్ర‌తినిధి వ‌ర్గానికి ప్ర‌ధాన మంత్రి అభినంద‌న‌లు తెలిపారు. దేశం లో ఎదుగుతున్న స్టార్ట్‌-అప్ ఇకో సిస్ట‌మ్ ను గురించి ఆయ‌న ఈ సంద‌ర్భం గా ప్ర‌స్తావించారు. భార‌త‌దేశం లోని యువ‌త న‌ష్ట భ‌యాన్ని త‌ట్టుకొనే న‌వ పారిశ్రామిక‌త్వ సామ‌ర్ధ్యాన్ని పుణికిపుచ్చుకొంటోంద‌ని ప్ర‌ధాన మంత్రి అన్నారు. సాంకేతిక విజ్ఞానాన్ని ఉప‌యోగించుకొంటూ, స‌మ‌స్య‌ల ను ప‌రిష్క‌రించ‌డం మ‌రియు నూత‌న ఆవిష్క‌ర‌ణ‌ల శ‌క్తి కి ఉత్తేజాన్ని అందించ‌డం కోసం హ్యాక‌థ‌న్ ను నిర్వ‌హించ‌డం తో పాటు, అట‌ల్ టింక‌రింగ్ ల్యాబ్స్ స‌హా ప్ర‌భుత్వం తీసుకొంటున్న చ‌ర్య‌ల ను గురించి కూడా ఆయ‌న వివ‌రించారు. ఈజ్ ఆఫ్ డూయింగ్ బిజినెస్ కు పూచీ ప‌డ‌టం కోసం చేప‌డుతున్న చ‌ర్య‌ల ను గురించి ప్ర‌ధాన మంత్రి చాటి చెప్పారు. కార్పొరేట్ ట్యాక్స్‌ ను త‌గ్గించ‌డం మ‌రియు శ్రామిక సంస్క‌ర‌ణ‌ల ను చేప‌ట్ట‌డం జ‌రిగిన‌ట్లు తెలియ జేశారు. ఈజ్ ఆఫ్ లివింగ్ కు పూచీ ప‌డటం లో ప్ర‌భుత్వ ల‌క్ష్యాన్ని ఆయ‌న విడ‌మ‌ర‌చి చెప్పారు. మూడు డి లు – డెమోక్ర‌సీ, డెమోగ్ర‌ఫీ మ‌రియు ‘దిమాగ్’ ల ల‌భ్య‌త భార‌త‌దేశం యొక్క విశిష్ట శ‌క్తి గా ఉన్న‌ద‌ని ఆయ‌న అన్నారు. దేశం కోసం ప్ర‌ధాన మంత్రి ఆచ‌ర‌ణ లో పెడుతున్న దార్శ‌నిక‌త ప‌ట్ల ప్ర‌తినిధి వ‌ర్గం న‌మ్మ‌కాన్ని వెలిబుచ్చింది. రాగ‌ల అయిదు సంవ‌త్స‌రాల కాలం లో భార‌త‌దేశం అనుస‌రిస్తున్న విధానాలు ప్ర‌పంచాని కి తదుపరి ఇర‌వై అయిదు సంవ‌త్స‌రాల కాలం ఉండేది నిర్వ‌చిస్తుంద‌ని వారు అన్నారు. యుఎస్ఐఎస్‌పిఎఫ్ గురించి యుఎస్ఐఎస్‌పిఎఫ్ అనేది ఒక లాభాపేక్ష ర‌హిత సంస్థ గా ఉంది. దీని ప్ర‌ధాన ధ్యేయం ఆర్థిక వృద్ధి, న‌వ పారిశ్రామిక‌త్వం, ఉపాధి క‌ల్ప‌న మ‌రియు నూత‌న ఆవిష్క‌ర‌ణ ల రంగాల లో అనుస‌రించద‌గిన విధానాల ను సూచించ‌డం ద్వారా భార‌త‌దేశం యుఎస్ ద్వైపాక్షిక మ‌రియు వ్యూహాత్మ‌క భాగ‌స్వామ్యాన్ని బ‌ల‌వ‌త్త‌రం గా మార్చ‌డ‌మే.
‘ఐ-టు-యు-టు’ సమిట్ లో ప్రధాన మంత్రి శ్రీ నరేంద్ర మోదీ ప్రసంగంపాఠం

శ్రేష్ఠుడు, ప్రధాని శ్రీ లాపీద్, శ్రేష్ఠుడు, శ్రీ శేఖ్ మొహమ్మద్ బిన్ జాయేద్ అల్ నహ్ యాన్, శ్రేష్ఠుడు, అధ్యక్షుడు శ్రీ బైడెన్, అన్నిటి కంటే ముందు, ప్రధాని శ్రీ లాపీద్ కు ప్రధాన మంత్రి గా పదవీ బాధ్యతల ను స్వీకరించినందుకు గాను అనేకానేక అభినందన లు, శుభాకాంక్షలూ ను. ఈ రోజు న శిఖర సమ్మేళనాని కి ఆతిథేయి గా వ్యవహరిస్తున్నందుకు కూడా ను ఆయన కు నేను మనస్ఫూర్తి గా ధన్యవాదాలు తెలియజేస్తున్నాను. ఇది సరి అయినటువంటి అర్థం లో వ్యూహాత్మక భాగస్వాముల సమావేశం అని చెప్పాలి. మనం అందరం మంచి మిత్రులం గా కూడా ఉన్నాం; మరి మన అందరి దృష్టి కోణం లో, అలాగే మన హితాల లో సైతం సమానత్వం ఉంది. శ్రేష్ఠులారా, ఈ నా ఈ ఒకటో సమిట్ నుంచే ‘‘ఐ-టు-యు-టు’’ ఒక సకారాత్మకమైన కార్యక్రమ పట్టిక ను ఏర్పరచుకొన్నది. మనం అనేక రంగాల లో సంయుక్త పథకాల ను గుర్తించాం; మరి వాటి ద్వారా ముందుకు పోయేందుకు ఒక మార్గసూచీ ని కూడా మనం రూపొందించుకొన్నాం. ‘‘ఐ-టు-యు-టు’’ ఫ్రేమ్ వర్క్ లో భాగం గా మనం జలం, శక్తి, రవాణా, అంతరిక్షం, ఆరోగ్యం, ఇంకా ఆహార భద్రత అనేటటువంటి ఆరు కీలక రంగాల లో సంయుక్త పెట్టుబడుల ను పెంపు చేయడాని కి అంగీకరించాం. ‘‘ఐ-టు-యు-టు’’ యొక్క దృష్టి కోణం మరియు కార్యక్రమాల ఆచరణ అనేవి ప్రగతిశీలమైనవి గాను, ఆచరణ సాధ్యమైనవి గాను ఉన్నాయి అనేది స్పష్టం. మన దేశాల బలాల ను అంటే – పెట్టుబడులు, ప్రావీణ్యం, ఇంకా బజారులు అనే వాటిని కూడగట్టుకొని మనం మన కార్యాచరణ కు గతి ని అందించగలుగుతాం; అలా చేయడం ద్వారా ప్రపంచ ఆర్థిక వ్యవస్థ లో మహత్వపూర్ణమైనటువంటి తోడ్పాటు ను అందించగలం. ప్రపంచం లో అనిశ్చిత స్థితులు పెరుగుతూ ఉన్న నేటి కాలం లో, మన సహకార భరితమైన ఫ్రేమ్ వర్క్ ఆచరణ సాధ్యమైనటువంటి సహకారాని కి ఒక చక్కని నమూనా గా కూడా ఉంది. ‘‘ఐ-టు-యు-టు’’ లో మనం ప్రపంచ స్థాయి లో శక్తి సంబంధిత భద్రత, ఆహార భద్రత, మరియు ఆర్థిక వృద్ధి ల కోసం చెప్పుకోదగినటువంటి తోడ్పాటు ను అందించ గలుగుతామని నాకు పూర్తి విశ్వాసం ఉన్నది. మీకు ఇవే ధన్యవాదాలు. అస్వీకరణ: ఇది ప్రధాన మంత్రి ప్రసంగానికి రమారమి అనువాదం. సిసలు ఉపన్యాసం హిందీ భాష లో సాగింది.
దక్షిణ కొరియాకు చెందిన ఇంటర్ నేషనల్ వాక్సిన్ ఇన్ స్టిట్యూట్ (ఐవిఐ) లో భారతదేశం సభ్యత్వానికి ఆమోదం తెలిపిన మంత్రివర్గ

ఇంటర్ నేషనల్ వాక్సిన్ ఇన్ స్టిట్యూట్ (ఐవిఐ) పాలక మండలిలో భారతదేశం పూర్తి సభ్యత్వాన్ని తీసుకోవాలన్న ప్రతిపాదనను మంత్రివర్గం ఆమోదించింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఈ ప్రతిపాదనలో భాగంగా దక్షిణ కొరియాలోని సియోల్ లో ఉన్న ఇంటర్ నేషనల్ వాక్సిన్ ఇన్ స్టిట్యూట్ (ఐవిఐ)కి 5,00,000 యూఎస్ డాలర్ల వార్షిక చందాను చెల్లించవలసి ఉంటుంది. పూర్వరంగం: దక్షిణ కొరియా సియోల్ లో ఉన్న ఇంటర్ నేషనల్ వాక్సిన్ ఇన్ స్టిట్యూట్ ను 1997లో స్థాపించారు. ప్రాణాంతకమయ్యే అంటువ్యాధుల బారి నుండి ప్రజలను, మరీ ముఖ్యంగా చిన్న పిల్లలను కాపాడడం కోసం కొత్త, మెరుగైన టీకాలను అభివృద్ధి చేయడానికి వాటిని ప్రజలకు అందుబాటులోకి తీసుకురావడానికి అంకితమై పని చేస్తున్న అంతర్జాతీయ సంస్థ యుఎన్ డిపి చొరవ మేరకు ఐవిఐ ని ఏర్పాటుచేశారు. 2007వ సంవత్సరంలో మంత్రివర్గం ఆమోదం తెలిపిన అనంతరం భారతదేశం ఐవిఐ లో చేరింది. ఐవిఐ కి భారతదేశం చాలా కాలం నుండి సమన్వయకర్తగా ఉంటూ వస్తోంది. 2012 డిసెంబర్ లో ఐవిఐ కి ఒక కొత్త పరిపాలన వ్యవస్థను ఏర్పాటుచేయాలనే ప్రతిపాదనను ఐవిఐ ధర్మకర్తల మండలి ఆమోదించింది. ఐవిఐ నూతన పాలక వ్యవస్థ ప్రకారం ఆ సంస్థలో సభ్యత్వం ఉన్న దేశం ఐవిఐ బడ్జెట్ కు కొంత భాగం సమకూర్చాల్సి ఉంటుంది. భారతదేశం ఒకటవ గ్రూప్ లోకి వస్తున్నందువల్ల అది 50,000 యూఎస్ డాలర్ల వార్షిక చందాను చెల్లించవలసి ఉంటుంది.
జి-7 శిఖర సమ్మేళనం సందర్భం లో యూరోపియన్ కమిశన్అధ్యక్షురాలి తో సమావేశమైన ప్రధాన మంత్రి

ప్రధాన మంత్రి శ్రీ నరేంద్ర మోదీ యూరోపియన్ కమిశన్ అధ్యక్షురాలు ఉర్సు లా వాన్ డేర్ లేయెన్ గారి తో జి-7 శిఖర సమ్మేళనం సందర్బం లో 2022 జూన్ 27 న జర్మనీ లోని శ్లాస్ ఎల్మౌ లో సమావేశమయ్యారు. సమావేశం సాగిన క్రమం లో, ప్రధాన మంత్రి రాయ్ సీనా డైలాగ్ కాలం లో 2022వ సంవత్సరం ఏప్రిల్ మాసం లో అధ్యక్షురాలు వాన్ డేర్ లేయెన్ గారు దిల్లీ కి జరిపిన పర్యటన ఫలప్రదం కావడాన్ని గుర్తు కు తీసుకు వచ్చారు. నేతలు ఇరువురు భారతదేశాని కి మరియు యూరోపియన్ యూనియన్ (ఇయు) కు మధ్య వ్యాపారం, పెట్టుబడి మరియు జిఐ ఒప్పందాల పై సంప్రదింపులు మళ్ళీ మొదలవడం పట్ల ప్రసన్నత ను వ్యక్తం చేశారు. డిజిటల్ సహకారం, జలవాయు సంబంధిత కార్యాచరణ, సాంకేతిక విజ్ఞానం, నూతన ఆవిష్కరణ లు సహా వివిధ రంగాల లో భారతదేశం-ఇయు సంబంధాల ను కూడా వారు సమీక్షించారు. సమకాలీన ప్రపంచ మరియు ప్రాంతీయ ఘటన క్రమాల పై నేత లు ఇరువురు వారి వారి ఆలోచనల ను ఒకరి దృష్టి కి మరొకరు తీసుకు వచ్చారు.
చెర‌కు రైతుల తో సంభాషించ‌నున్న ప్ర‌ధాన మంత్రి

ప్రధాన మంత్రి శ్రీ న‌రేంద్ర మోదీ దాదాపు 150 మంది చెర‌కు రైతుల తో కూడిన ప్ర‌తినిధివ‌ర్గంతో లోక్ క‌ళ్యాణ్ మార్గ్ లో 2018 జూన్ 29వ తేదీ నాడు భేటీ అయ్యి వారితో సంభాషించ‌నున్నారు. ఈ ప్ర‌తినిధివ‌ర్గం ఉత్త‌ర్ ప్ర‌దేశ్, ఉత్త‌రాఖండ్‌, పంజాబ్‌, మ‌హారాష్ట్ర మ‌రియు క‌ర్నాట‌క ల‌కు చెందిన రైతులతో కూడి ఉంటుంది. చెర‌కు రంగం కోసం కేంద్ర ప్ర‌భుత్వం చేప‌ట్టిన కార్య‌క్ర‌మాలు మ‌రియు కేంద్ర ప్ర‌భుత్వం చేసుకొన్న జోక్యాలు ఈ స‌మావేశం లో చ‌ర్చ‌ కు వ‌చ్చే అవ‌కాశం ఉంది.
రెండో గ్లోబల్ కోవిడ్ వర్చువల్ సమిట్ లో పాలుపంచుకున్న ప్రధాన మంత్రి

యుఎస్ఎ అధ్యక్షుడు శ్రీ జోసఫ్ ఆర్. బైడెన్ ఆహ్వానించిన మీదట ప్రధాన మంత్రి శ్రీ నరేంద్ర మోదీ ఈ రోజు న రెండో గ్లోబల్ కోవిడ్ వర్చువల్ సమిట్ లో పాలుపంచుకొన్నారు. ‘మహమ్మారి యొక్క అలసట ను అడ్డుకోవడం మరియు సన్నాహాల కు ప్రాధాన్యాల ను నిర్ణయించడం’ ఇతివృత్తం పై ఏర్పాటైన ఈ శిఖర సమ్మేళనం తాలూకు ప్రారంభ సమావేశం లో ప్రధాన మంత్రి ప్రసంగించారు. భారతదేశం మహమ్మారిని ఎదుర్కోవడం కోసం ప్రజలను కేంద్ర స్థానం లో ఉంచిన వ్యూహాన్ని అనుసరించిందని మరి ఈ సంవత్సరం లో తన ఆరోగ్య బడ్జెటు కై తవరకు అత్యధిక కేటాయింపు ను చేసిందని ప్రధాన మంత్రి ప్రకటించారు. ప్రపంచం లో అత్యంత పెద్దది అయినటువంటి టీకామందు వితరణ కార్యక్రమాన్ని భారతదేశం అమలు పరుస్తోందని, వయోజనుల లో ఇంచుమించు 90 శాతం మంది కి, ఏబై మిలియన్ కు పైగా బాలల కు టీకామందు ను ఇప్పించడం పూర్తి అయిందని ప్రధాన మంత్రి అన్నారు. ప్రపంచ సముదాయం లో ఒక బాధ్యతాయుత సభ్యత్వ దేశం గా భారతదేశం తన తక్కువ ఖర్చు తో కూడిన స్వదేశీ కోవిడ్ ఉపశమనకారి సాంకేతికతల ను, వాక్ సీన్ లను మరియు చికిత్స విజ్ఞ‌ానాన్ని ఇతర దేశాల తో పంచుకొంటూ చురుకైనటువంటి పాత్ర ను పోషిస్తూనే ఉంటుందని ప్రధాన మంత్రి స్పష్టం చేశారు. జీనోమిక్ సర్విలాంస్ కంసోర్టియమ్ ను విస్తరించడం కోసం భారతదేశం కృషి చేస్తున్నదని ఆయన చెప్పారు. భారతదేశం సాంప్రదాయిక చికిత్స ను విస్తృతం గా ఉపయోగించింది, ఈ జ్ఞానాన్ని ప్రపంచానికి అందుబాటు లోకి తీసుకు రావడం కోసం భారతదేశం లో ‘సాంప్రదాయిక చికిత్స కోసం డబ్ల్యుహెచ్ ఒ కేంద్రం’ నిర్మాణాని కి పునాదిరాయి ని వేయడం జరిగింది అని ఆయన వివరించారు. ప్రపంచం లో బలమైనటువంటి మరియు ఆటుపోటులకు తట్టుకొని నిలచేటటువంటి ఆరోగ్య భద్రత సంబంధి మౌలిక సదుపాయాల ను కల్పించడం కోసం డబ్ల్యుహెచ్ఒ ను బలపరచడమే కాక డబ్ల్యు హెచ్ఒ లో సంస్కరణల ను కూడా తీసుకు రావాలని ప్రధాన మంత్రి పిలుపునిచ్చారు. ఈ కార్యక్రమం లో పాలుపంచుకొన్న ఇతర దేశాల లో కార్యక్రమానికి సహ ఆతిథేయి కేరికామ్ అధ్యక్ష స్థానం లో ఉన్నటువంటి బెలీజ్ ప్రభుత్వ ప్రముఖులు, ఆఫ్రికన్ యూనియన్ అధ్యక్ష స్థానం లో ఉన్న సెనెగల్, జి20 అధ్యక్ష స్థానం లో ఉన్న ఇండోనేశియా లతో పాటు జి7 అధ్యక్ష స్థానం లో ఉన్న జర్మనీ లు ఉన్నాయి. ఐక్య రాజ్య సమితి సెక్రట్రి జనరల్, ప్రపంచ ఆరోగ్య సంస్థ (డబ్ల్యుహెచ్ఒ) డైరెక్టర్ జనరల్ మరియు ఇతర ప్రముఖులు కూడా ఉన్నారు. ప్రధాన మంత్రి 2021వ సంవత్సరం సెప్టెంబర్ 22వ తేదీ నాడు అధ్యక్షుడు శ్రీ బైడెన్ ద్వారా ఏర్పాటైన ఒకటో గ్లోబల్ కోవిడ్ వర్చువల్ సమిట్ లో కూడాను పాలుపంచుకొన్నారు.
రాంపుర్ లో జరిగిన ఒక రోడ్డుప్రమాదం లో ప్రాణనష్టం వాటిల్లడం పట్ల సంతాపం తెలిపిన ప్రధాన మంత్రి

రాంపుర్ లో జరిగిన ఒక రోడ్డు దుర్ఘటన లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. బాధిత కుటుంబానికి ఆయన తన సంతాపాన్ని తెలిపారు. రాష్ట్ర ప్రభుత్వ పర్యవేక్షణ లో స్థానిక పాలన యంత్రాంగం సాధ్యమైన అన్ని విధాలు గాను సాయాన్ని అందిస్తోంది అని ఆయన వెల్లడించారు. ప్రధాన మంత్రి కార్యాలయం ఒక ట్వీట్ లో – ‘‘ఉత్తర్ ప్రదేశ్ లోని రాంపుర్ లో జరిగిన రోడ్డు ప్రమాదం అత్యంత దు:ఖదాయకం గా ఉంది. ఈ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు నా ప్రగాఢ సంతాపాన్ని వ్యక్తం చేయడం తో పాటు ఈ ప్రమాదం లో గాయపడ్డ వారు త్వరిత గతి న ఆరోగ్యవంతులు కావాలి అని కూడా నేను ఆకాంక్షిస్తున్నాను. రాష్ట్ర ప్రభుత్వ పర్యవేక్షణ లో స్థానిక పాలన యంత్రాంగం ఈ వేళ లో చేతనైనటువంటి అన్ని విధాలుగాను సాయాన్ని అందించడం లో తలమునకలు గా ఉంది:ప్రధాన మంత్రి శ్రీ నరేంద్ర మోదీ’’ అని పేర్కొంది.
గ‌నులు, టెస్టింగ్ అండ్ రిస‌ర్చ్ స్టేష‌న్ ల‌కు సంబంధించిన భ‌ద్ర‌త అంశం పై భార‌త‌దేశాని కి, ఆస్ట్రేలియా కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

భార‌త ప్ర‌భుత్వ కార్మిక మ‌రియు ఉపాధి మంత్రిత్వ శాఖ లోని డైరెక్ట‌రేట్ జ‌న‌ర‌ల్ ఆఫ్ మైన్స్ సేఫ్టీ (డిజిఎంఎస్‌) కు మ‌రియు ఆస్ట్రేలియా లోని క్వీన్స్‌లాండ్ ప్ర‌భుత్వ డిపార్ట్‌మెంట్ ఆఫ్ నేచుర‌ల్ రిసోర్స్ మైన్స్ అండ్ ఎన‌ర్జీ కి మ‌ధ్య సేఫ్టీ ఇన్ మైన్స్, టెస్టింగ్ అండ్ రిస‌ర్చ్ స్టేష‌న్ (ఎస్ఐఎమ్‌టిఎఆర్ఎస్‌) ద్వారా ఒక అవ‌గాహ‌నపూర్వ‌క ఒప్పంద ప‌త్రం (ఎంఒయు)పై సంత‌కాల‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించిన కేంద్ర మంత్రివ‌ర్గం స‌మావేశం ఆమోదం తెలిపింది. ప్ర‌భావం: డిజిఎమ్ఎస్ కు మ‌రియు సేఫ్టీ ఇన్ మైన్స్, టెస్టింగ్ అండ్ రిస‌ర్చ్ స్టేష‌న్ కు మ‌ధ్య దిగువన పేర్కొన్న అంశాల లో ఒక భాగ‌స్వామ్యాన్ని ఏర్ప‌ర‌చ‌డం లో ఈ ఎంఒయు స‌హ‌క‌రించ‌నుంది: – రిస్క్ ఆధారిత‌మైన‌టువంటి భ‌ద్ర‌త నిర్వహణ వ్య‌వ‌స్థ ను అమ‌లు చేయ‌డం, శిక్ష‌ణ ను ఇవ్వ‌డం, స‌మావేశాలు, చ‌ర్చా స‌భ‌లు, ఇత‌ర సాంకేతిక స‌మావేశాల‌ ను నిర్వ‌హించ‌డం, వృత్తిప‌ర‌మైన‌టువంటి భ‌ద్ర‌త‌, ఇంకా ఆరోగ్య అకాడెమీ ని మరియు నేశ‌న‌ల్ మైన్ డిజాస్ట‌ర్ సెంట‌ర్ ను ఏర్పాటు చేయ‌డం, ఇంకా డిజిఎమ్ఎస్ కోసం ప‌ని చేస్తున్న ప‌రిశోధ‌న మ‌రియు అభివృద్ధి (ఆర్ & డి) ప్ర‌యోగ శాల‌ ను ఆధునికీక‌రించ‌డం. అమలు సంబంధిత వ్యూహం: సంతకాలు జ‌రిగిన తేదీ నాటి నుండి ఈ అవ‌గాహ‌న పూర్వ‌క ఒప్పంద ప‌త్రం అమ‌లు లోకి వ‌చ్చి, మూడు సంవ‌త్స‌రాల కాలం పాటు వర్తిస్తుంది. పూర్వ‌రంగం: ఆస్ట్రేలియా లో గ‌నుల త‌వ్వ‌కం సంబంధిత ప్ర‌మాదాల స్థాయిలు ప్ర‌పంచం లో కెల్లా అతి త‌క్కువ‌ గా ఉన్నాయి. గ‌నుల త‌వ్వ‌కం రంగం లో ముప్పు ను ప‌సిగ‌ట్టేట‌టు వంటి మ‌రియు న‌ష్ట భ‌యాన్ని అంచ‌నా వేసేట‌టువంటి సాంకేతిక ప‌రిజ్ఞానాన్ని ఉప‌యోగిస్తూ, గ‌నుల రంగం కోసం రిస్క్ ఆధారిత‌మైన భ‌ద్ర‌త నిర్వ‌హ‌ణ ప్ర‌ణాళిక‌ల‌ ను రూపొందించ‌డం లో, వాటిని అమ‌లు చేయ‌డం లో ఆస్ట్రేలియా మార్గ‌ద‌ర్శి గా ఉంది. గ‌నుల సంబంధిత భ‌ద్ర‌త నిర్వ‌హ‌ణ వ్య‌వ‌స్థ‌ ల లో ఎస్ఐఎమ్‌టిఎఆర్ఎస్ పేరు తెచ్చుకొంది.
ప్ర‌ధాన మంత్రి శ్రీ న‌రేంద్ర మోదీ తో బంగ్లాదేశ్ హోం మంత్రి భేటీ

ప్ర‌ధాన మంత్రి శ్రీ న‌రేంద్ర మోదీ ని బంగ్లాదేశ్ హోం మంత్రి శ్రీ అసదుజ్జమాన్ ఖాన్ ఈ రోజు కలుసుకున్నారు. ఈ సందర్భంగా బంగ్లాదేశ్ లో ఇటీవల ఉగ్రవాద దాడుల కారణంగా సంభవించిన ప్రాణనష్టం పట్ల ప్రధాన మంత్రి సంతాపాన్ని వ్యక్తం చేశారు. ఉగ్రవాదంపై పోరాడడంలో బంగ్లాదేశ్ కు భారతదేశం మద్దతును కొనసాగగలదని ప్రధాన మంత్రి పునరుద్ఘాటించారు. భారతదేశం అందిస్తున్న మద్దతుకు, తెలుపుతున్న సంఘీభావానికి శ్రీ అసదుజ్జమాన్ ఖాన్ ప్రధాన మంత్రికి ధన్యవాదాలు పలికారు. బంగ్లాదేశ్ లోని తాజా స్థితిగతులను గురించి ప్రధాన మంత్రికి ఆయన వివరించారు.
స్విస్ఓపన్ 2022 లో గెలిచిన భారతీయ శట్ లర్ పి.వి. సింధు గారి కి అభినందనలు తెలిపినప్రధాన మంత్రి

స్విస్ ఓపన్ 2022 లో గెలుపు ను సాధించిన భారతీయ బాడ్ మింటన్ క్రీడాకారిణి పి.వి. సింధు గారి ని ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఒక ట్వీట్ లో – ‘‘స్విస్ ఓపన్ 2022 లో గెలుపు ను సాధించిన @Pvsindhu1 కు ఇవే అభినందన లు. ఆమె కార్యసాధన లు భారతదేశం లోని యువతీయువకుల కు ప్రేరణ ను అందించేటటువంటివి. ఆమె తన భావి ప్రయాసల లో కూడా రాణించాలి అని ఆకాంక్షిస్తూ ఆమె కు ఇవే శుభకామన లు.’’ అని పేర్కొన్నారు.
బాలి లో జి-20 శిఖర సమ్మేళనం జరుగుతున్న సందర్భం లో యుఎస్ఎ అధ్యక్షుని తోమరియు ఇండొనేశియా అధ్యక్షుని తో సమావేశమైన ప్రధాన మంత్రి

జి-20 సభ్యత్వ దేశాల నేత ల శిఖర సమ్మేళనం బాలి లో కొనసాగుతూ ఉన్న క్రమం లో యుఎస్ఎ అధ్యక్షుడు శ్రీ జోసెఫ్ ఆర్. బైడెన్ తో మరియు ఇండొనేశియా అధ్యక్షుడు శ్రీ జోకో విడోడో తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు. జి-20 అనేది అంతర్జాతీయ ఆర్థిక సహకారానికి ఒక ప్రధానమైన వేదిక గా ఉంది అని ప్రధాన మంత్రి శ్రీ నరేంద్ర మోదీ స్పష్టం చేశారు. ప్రపంచానికి ఎదురవుతున్నటువంటి సవాళ్ళ ను అధిగమించడం కోసం ప్రముఖ ఆర్థిక వ్యవస్థల ను ఏకతాటి మీదకు తీసుకురావలసిన జి-20 కూటమి తన సామర్థ్యాన్ని చాటుకోవడానికి పెద్ద పీట ను వేస్తూ ఉండాలి అని ఆయన అన్నారు. మన ఆర్థిక వ్యవస్థల లో నిలకడతనం కలిగినటువంటి మరియు అన్ని రంగాల లో వృద్ధి ని తిరిగి నమోదు చేయడానికి జి-20 కృషి చేస్తున్నదని, ప్రస్తుతం ఎదురైన జలవాయు పరమైన, శక్తి సంబంధి మరియు ఆహార పరమైన సంకటాల ను ఎదిరించి పోరాడడానికి, ప్రపంచ ఆరోగ్య వ్యవస్థ ను పటిష్ట పరచడానికి, అంతేకాకుండా సాంకేతిక విజ్ఞాన సంబంధి మార్పు ను ప్రోత్సహించడానికి కూడా జి-20 కలిసికట్టు గా పనిచేస్తోందని ఆయన అన్నారు. భారతదేశం జి-20 కి అధ్యక్షత వహించే కాలం లో అభివృద్ధి చెందుతున్న ఇతర దేశాల కు వాటి అభిప్రాయాల ను వ్యక్తం చేసేందుకు అవకాశాల ను కల్పిస్తుందని ప్రధాన మంత్రి స్పష్టం చేశారు. బలహీమైన దేశాల కు సాయపడడం లో, అన్ని దేశాల ను కలుపుకొని పోయేటటువంటి అభివృద్ధి ని సమర్థించడం లో, ఆర్థిక భద్రత ను మరియు ప్రపంచ సరఫరా వ్యవస్థల ను బలోపేతం చేయడం లో, బహుళ పక్ష విత్త సంస్థల కు కొత్త కొత్త తరహాలలో ఆర్థిక సహాయాన్ని అందించేందుకు మెరుగైన నమూనాల ను అభివృద్ధి పరచడం లో, జలవాయు పరివర్తన, మహమ్మారులు, ఆర్థిక నాజూకుతనం, పేదరికాన్ని తగ్గించడం, సుస్థిర వృద్ధి లక్ష్యాల (ఎస్ డిజి స్) ను సాధించుకోవడం లో మరియు సార్వజనిక రంగం, ఇంకా ప్రైవేటు రంగం యొక్క విత్త పోషణ తాలూకు అండదండల తో మౌలిక సదుపాయాల కల్పన పరం గా తలెత్తుతున్న అంతరాల ను పూడ్చడం లో జి-20 పోషించవలసి ఉన్న భూమిక ను గురించి కూడా ప్రధాన మంత్రి శ్రీ నరేంద్ర మోదీ ప్రముఖం గా ప్రస్తావించారు. జి-20 కూటమి కి భారతదేశం అధ్యక్షత ను వహించే కాలం లో తత్సంబంధి కార్యాల కు సమర్థన ను అందించేందుకు అధ్యక్షుడు శ్రీ జోకో విడోడో మరియు అధ్యక్షుడు శ్రీ జోసెఫ్ బైడెన్ లు వారి వచనబద్ధత ను ప్రకటించినందుకు గాను వారికి ప్రధాన మంత్రి శ్రీ నరేంద్ర మోదీ ధన్యవాదాల ను వ్యక్తం చేశారు.
ప్ర‌ధాని ప్ర‌క‌టించిన జ‌మ్మూక‌శ్మీర్ ప్యాకేజీలో ప్ర‌ధాన అంశాలు

జ‌మ్మూక‌శ్మీర్ అభివృద్ధి కోసం ప్ర‌ధాని శ్రీ న‌రేంద్ర మోదీ రూ.80 వేల కోట్ల రూపాయ‌ల భారీ ప్యాకేజీని ప్ర‌క‌టించారు. ఈ ప్యాకేజీలోని ప్ర‌ధాన అంశాలు ఇలా ఉన్నాయి.. వ‌ర‌ద స‌హాయ చ‌ర్య‌లు, పున‌ర్ నిర్మాణానికి, వ‌ర‌దల నిర్వ‌హ‌ణ కోసం – రూ. 7854 కోట్లు వ‌ర‌ద‌ల ధాటికి దెబ్బ‌తిన్న ఇళ్ల నిర్మాణానికి, మౌలిక‌ వ‌స‌తుల క‌ల్ప‌న‌కు చిన్న వ్యాపారులు తిరిగి నిల‌దొక్కుకోవ‌డానికి వీలుగా స‌హాయం. జీలం న‌ది, దాని ఉప న‌దుల ద్వారా వ‌చ్చే వ‌ర‌ద‌ల‌ను స‌మ‌ర్థ‌వంతంగా ఎదుర్కోవ‌డం కోసం, జీలం-తావి వ‌ర‌ద పున‌ర్ నిర్మాణ ప్రాజెక్టు మొద‌లైన వాటి కోసం ఈ నిధుల్ని ఖ‌ర్చు చేస్తారు. రోడ్లు, ప్ర‌ధాన ర‌హ‌దారుల‌ నిర్మాణానికి – రూ.42,611 కోట్లు జోజిలా ట‌న్నెల్ నిర్మాణం, జ‌మ్మూక‌శ్మీర్ లో పాక్షికంగా రింగురోడ్ల నిర్మాణం, భార‌త్ మాల పేరిట ఆయా ప్ర‌దేశాల‌ను క‌లిపే ప్రాజెక్టులు, ప్ర‌ధాన‌ ర‌హ‌దారుల‌ను ఆధునీక‌రించ‌డం, ఇంకా ఇత‌ర ప్రాజెక్టుల కోసం ఈ నిధుల్ని ఖ‌ర్చు చేస్తారు. విద్యుత్‌, పునఃవినియోగ ఇంధ‌న రంగాల కోసం రూ.11708 కోట్లు విద్యుత్ రంగ మౌలిక వ‌స‌తుల నిర్మాణం, పంపిణీ వ్య‌వ‌స్థ‌ల‌ను విస్త‌రించ‌డానికి, సౌర‌విద్యుత్‌, చిన్న త‌ర‌హా జ‌ల విద్యుత్ ప్రాజెక్టుల నిర్మాణం మొద‌లైన‌వాటికి ఈ నిధుల్ని ఖ‌ర్చు చేస్తారు. ఆరోగ్య రంగానికి రూ.4900 కోట్లు ఆల్ ఇండియా ఇనిస్టిట్యూట్ ఆఫ్ మెడిక‌ల్ సైన్సెస్ (ఎయిమ్స్‌-ఏఐఐఎంఎస్‌) స్థాయిగ‌ల సంస్థ‌ల్ని రాష్ట్ర రాజ‌ధాని న‌గ‌రాల్లో నిర్మించ‌డానికి, రాష్ట్రంలోని ప‌లు ఆసుప‌త్రుల‌, ప్రాథ‌మిక ఆరోగ్య కేంద్రాల్లో మౌలిక వ‌స‌తుల క‌ల్ప‌న మొద‌లైన వాటికి ఈ నిధుల్ని ఖ‌ర్చు చేస్తారు. మాన‌వ వ‌న‌రుల అభివృద్ధికి, నైపుణ్యాల అభివృద్ధికి, క్రీడల కోసం …రూ.2600 కోట్లు జ‌మ్మూలో ఐఐటీ, ఐఐఎం సంస్థ‌ల‌ను నెల‌కొల్పుతారు. రాబోయే ఐదు సంవ‌త్స‌రాల్లో హిమాయ‌త్ ప‌థ‌కం కింద ఒక ల‌క్ష మంది యువ‌తీ యువ‌కుల‌కు శిక్ష‌ణ ఇస్తారు. క్రీడారంగానికి చెందిన మౌలిక వ‌సతుల్ని విస్త‌రిస్తారు. వ్య‌వ‌సాయం, ఆహార ప‌దార్థాల త‌యారీ రంగాల‌కు రూ.529 కోట్లు ఉద్యాన‌వ‌న పంట‌ల రంగం అభివృద్ధికి, శీత‌లీక‌ర‌ణ గిడ్డంగుల సౌక‌ర్యాల క‌ల్ప‌న మొద‌లైన వాటికి ఈ నిధుల‌ను ఖ‌ర్చు చేస్తారు. ప‌ర్యాట‌క‌రంగానికి రూ.2241 కోట్ల కేటాయింపు రాష్ట్రంలో యాభై ప‌ర్యాట‌క గ్రామాల‌ను నెలొకొల్పుతారు. ఇంకా కొత్త ప్రాజెక్టులు, నూత‌న ప‌ర్యాట‌క ప్రాంతాల్ని నెల‌కొల్ప‌డం మొద‌లైన‌వాటికి ఈ నిధుల్ని వినియోగిస్తారు. ప‌ట్ట‌ణాభివృద్ధికి రూ.2312 కోట్ల రూపాయ‌ల కేటాయింపు ఆధునిక న‌గ‌రాల కోసం, స్వ‌చ్ఛ భార‌త్ కార్య‌క్ర‌మం కోసం ఇందులోనుంచి నిధుల్ని కేటాయిస్తారు. జ‌మ్మూక‌శ్మీర్ లోని ప‌లు న‌గ‌రాల్లో మౌలిక వ‌స‌తుల ఏర్పాటుకు వినియోగిస్తారు. పున‌రావాస ప్ర‌జ‌ల భ‌ద్ర‌త‌, సంక్షేమంకోసం రూ.5263 కోట్లు కశ్మీరి శ‌ర‌ణార్థుల‌కు ఉద్యోగాల‌ను ఇవ్వ‌డానికి, ఛాంబ్‌, పాకిస్థాన్ ఆక్ర‌మిత క‌శ్మీర్ నుంచి వ‌చ్చిన కుటుంబాల‌కు పున‌రావాసాన్ని క‌ల్పించ‌డానికి, గృహాల నిర్మాణానికి, ఇండియా రిజ‌ర్వ్ బెటాలియ‌న్ల ఏర్పాటుకు ఈ నిధుల‌ను ఖ‌ర్చు చేస్తారు. ఇండియా రిజ‌ర్వ్ బెటాలియ‌న్ల‌ను త‌యారు చేసుకోవ‌డం ద్వారా నాలుగు వేల మంది జ‌మ్మూక‌శ్మీర్ యువ‌కుల‌కు ఉద్యోగాలు వ‌స్తాయి. నాణ్య‌మైన గొర్రె ఉన్ని త‌యారీని ప్రోత్స‌హించే ప్రాజెక్టు కోసం రూ.50 కోట్లు ఖ‌ర్చు చేస్తారు ప్యాకేజీ మొత్తం విలువ ..రూ.80, 068 కోట్లు ప్ర‌ధాని జాతీయ స‌హాయ‌నిధి కింద ఇది వ‌ర‌కే జ‌మ్మూక‌శ్మీర్ కు కేటాయించిన రూ.837 కోట్ల రూపాయ‌లు, వ‌ర‌ద స‌హాయ చ‌ర్య‌ల కోసం గ‌త సంవ‌త్స‌రం వెచ్చించిన వేయి కోట్ల రూపాయ‌లను ఈ ప్యాకేజీలో క‌ల‌ప‌రు.
సీధీ లో జ‌రిగిన ఒక బ‌స్సు ప్ర‌మాదం లో మ‌ర‌ణాల ప‌ట్ల సంతాపం తెలిపిన ప్ర‌ధాన మంత్రి; ఆర్థిక స‌హాయాన్ని అందించ‌డానికి ఆయ‌న ఆమోదం తెలిపారు

మ‌ధ్య ప్ర‌దేశ్ లోని సీధీ లో ఒక బ‌స్సు ప్ర‌మాదం ఘ‌ట‌న వ‌ల్ల మ‌ర‌ణాలు సంభ‌వించినందుకు ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘మ‌ధ్య ప్ర‌దేశ్ లోని సీధీ లో జరిగిన బ‌స్సు ప్ర‌మాదం భ‌య‌పెట్టేది గా ఉంది. ఆప్తుల‌ను కోల్పోయిన కుటుంబాల‌ కు ఇదే నా సంతాపం. ర‌క్ష‌ణ‌, స‌హాయ‌క కార్యాల లో స్థానిక పాల‌న యంత్రాంగం చురుకు గా పాలుపంచుకొంటోంది’’ అని ప్ర‌ధాన మంత్రి మాటలను ఉదాహరిస్తూ ప్ర‌ధాన మంత్రి కార్యాల‌యం (పిఎంఒ) ఒక ట్వీట్ లో పేర్కొన్నది.
చౌరి చౌరా ఘ‌ట‌న జ‌రిగి 100 సంవ‌త్స‌రాలు  పూర్తి అయిన సంద‌ర్భంగా స్వాతంత్ర స‌మ‌ర‌యోధుల‌ను స్మ‌రించుకున్న ప్ర‌ధానమంత్రి శ్రీ న‌రేంద్ర మోదీ.

ప్ర‌ధాన‌మంత్రి శ్రీ న‌రేంద్ర మోదీ , చౌరి చౌరా ఘ‌ట‌న‌కు వంద సంవ‌త్స‌రాలు పూర్తి అయిన సంద‌ర్భంగా స్వాతంత్ర స‌మ‌ర‌యోధుల‌ను స్మ‌రించుకున్నారు. ఈ ఘ‌ట‌న‌కు సంబంధించిన శ‌త‌వార్షికోత్స‌వాల ప్రారంభాన్ని పుర‌స్క‌రించుకుని గ‌త ఏడాది తాను చేసిన ప్ర‌సంగాన్ని ఈ సంద‌ర్భంగా ప్ర‌ధాన‌మంత్రి షేర్ చేశారు. దీనిపై ఒక ట్వీట్ చేస్తూ ప్ర‌ధాన‌మంత్రి, ఇవాళ మ‌నం చౌరీ చౌరా ఘ‌ట‌న‌కు వంద సంవ‌త్స‌రాలు పూర్తి చేసుకున్నాం. గ‌త ఏడాది , ఈ ఘ‌ట‌న‌కు సంబంధించి శ‌త వార్షికోత్స‌వాల ప్రారంభం సంద‌ర్భంగా నేను చేసిన ప్ర‌సంగాన్ని మీతో పంచుకుంటున్నాను. మ‌న స్వాతంత్ర స‌మ‌ర‌యోధుల‌ను స్మ‌రించుకోవ‌డంతోపాటు నేను ఆ సంద‌ర్భంగా విస్తృత‌మైన అంశాల‌ను ప్ర‌స్తావించాను అని ప్ర‌ధాన‌మంత్రి త‌మ సందేశంలో పేర్కొన్నారు.
నేషనల్ అకడమిక్ డిపాజిటరీ ఏర్పాటుకు మంత్రివర్గం ఆమోద

నేషనల్ అకడమిక్ డిపాజిటరీ (ఎన్‌ ఎ డి) ఏర్పాటుకు, ఆ సంస్థ కార్యకలాపాల ఆరంభానికి కేంద్ర మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. డిజిటల్ ఇండియాలో మరొ కొత్త కోణాన్ని ఆవిష్కరించి, డిజిటల్ ఇండియా విజన్ పరిధిని పెంచడం ఈ నిర్ణయం లోని ముఖ్య ఉద్దేశం. 2017-18 విద్యాసంవత్సరం నుండి దేశవ్యాప్తంగా అమల్లోకి రానున్న ఎన్ ఎ డి వచ్చే మూడు నెలల్లో ఏర్పాటై, తన కార్యకలాపాలను ఆరంభిస్తుంది. పాఠశాలల్లో చదువుకునే విద్యార్థుల సర్టిఫికెట్లు, డిగ్రీ, ఇతర ఉన్నత విద్యాసంస్థలు ఇచ్చే అవార్డులను భద్రంగా దాచిపెట్టేందుకు సెక్యూరిటీస్ డిపాజిటరీ తరహాలో డిజిటల్ డిపాజిటరీని స్థాపించగలమని 2016-17 బడ్జెట్టు ప్రసంగంలో ఆర్థిక మంత్రి పేర్కొన్నాడించారు. సెక్యూరిటీస్ ఎక్స్‌చేంజ్ బోర్డు ఆఫ్ ఇండియా (సెబీ) చట్టం, 1992 ప్రకారం రిజిస్టరైన ఎన్‌ ఎస్‌ డి ఎల్ డాటాబేస్ మేనేజ్‌మెంట్ లిమిటెడ్, సి డి ఎస్‌ ఎల్ వెంచర్స్ లిమిటెడ్ లు ఎన్‌ ఎ డి కార్యాచరణను పర్యవేక్షిస్తాయి. ఈ వ్యవస్థలోకి అధికారికంగా సమాచారాన్ని అప్‌లోడ్‌ చేసే విద్యాసంస్థలే ధ్రువీక‌రించాల్సి ఉంటుంది. ఎన్‌ ఎ డి లోని డాటా సరళతను డిపాజిటరీలు చూసుకుంటాయి. విద్యాసంస్థలు, బోర్డులు, అర్హత నిర్ధారణ సంస్థలు, విద్యార్థులు, బ్యాంకులు, ఉద్యోగాలిచ్చే కంపెనీలు, ప్రభుత్వ ఏజెన్సీలు వంటి ఇతర ధ్రువీక‌రణ సంస్థలు ఎన్ ఎ డి లో రిజిస్టర్ కావాలి. ఇది విద్యార్థులు, ఇతర అధీకృత‌ వినియోగదారుల సెక్యూరిటీ ఫీచర్ల ఆధారంగా ప్రింటెడ్ కాపీ లేదా డిజిటల్ కాపీని అందిస్తుంది. అధీకృత‌ వినియోగదారుల కోరిక మేరకు అకడమిక్ అవార్డులను కూడా ఎన్ ఎ డి ఆన్‌లైన్ లో ధ్రువపరుస్తుంది. అకడమిక్ అవార్డులు, ఇతర సమాచారాన్ని (ఉదాహరణకు ఉద్యోగమిచ్చే కంపెనీలు, విద్యాసంస్థలకు) విద్యార్థి కోరిక మేరకు ఎన్ ఎ డి అందిస్తుంది. ఎన్ ఎ డి తన వద్దనున్న డాటాబేస్‌పై విశ్వసనీయత, నిజాయితీ, గోప్యతను పాటిస్తుంది. దీంతోపాటు విద్యాసంస్థలు, బోర్డులు, అర్హత నిర్ధారణ సంస్థలు ఈ విషయంలో తమ సామర్థ్యాన్ని పెంచుకునేందుకు కూడా ఎన్ ఎ డి శిక్షణనిస్తుంది.
ప్రతిష్ఠాత్మక బ్లూ బీచ్ ల జాబితాలో మినికాయ్, తుండి బీచ్, కడమత్ బీచ్లు చేరినందుకు లక్షద్వీప్ ప్రజలకు అభినందనలు తెలిపిన ప్రధానమంత్రి

ప్రధానమంత్రి శ్రీ నరేంద్రమోదీ, మినియాక్ , తుండిబీచ్, కడమత్ బీచ్లు ప్రతిష్ఠాత్మక బ్లూ బీచ్ ల జాబితాలో చేరినందుకు లక్షద్వీప్ ప్రజలకు అభినందనలు తెలిపారు. ప్రపంచంలోనే అత్యంత పరిశుభ్రమైన బీచ్ లుగా వీటికి పర్యావరణ గుర్తింపు లభించింది. భారతదేశపు కోస్తాతీర ప్రాముఖ్యతను కొనియాడుతూ ప్రధానమంత్రి , కోస్తా ప్రాంత పరిశుభ్రత పట్ల భారతీయులకు గల మక్కువను ప్రధానమంత్రి ప్రశంసించారు. ఇందుకు సంబంధించి కేంద్ర పర్యావరణ, అడవులు, వాతావరణ మార్పుల శాఖ మంత్రి శ్రీ భూపేంద్ర యాదవ్ ట్వీట్ ఒకదానిని షేర్ చేస్తూ ప్రధానమంత్రి, ‘‘ఇది చాల గొప్ప విషయం. అభినందనలు. ప్రత్యేకించి ఈ ఘనత సాధించినందుకు లక్షద్వీప్ ప్రజలకు అభినందనలు. భారతదేశపు కోస్తా తీర ప్రాంతం చెప్పుకోదగినది. కోస్తా తీర ప్రాంతాన్ని పరిశుభ్రంగా ఉంచడంలో మన ప్రజలకు మక్కువ ఎక్కువ. ’ అని పేర్కొన్నారు.